Diari Oficial de la Generalitat Valenciana


Sumari del DOGV 4655, del 22-12-2003 (2003/13828)

Informació pública de l'alternativa tècnica de programa d'actuació integrada per al desenvolupament de la unitat d'execució Carrer Albufera del terme de Beniparrell, acompanyada de memòria de programa, pla de reforma interior de millora i documentació parcial del projecte d'urbanització.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4655

Data del DOGV
:   22-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13281


Organisme emissor
:   Calviga, SA

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'execució Carrer Albufera del terme de Beniparrell, acompanyada de memòria de programa, pla de reforma interior de millora i documentació parcial del projecte d'urbanització. [2003/X13391]
  
La mercantil Calviga, SA, va formular programa d'actuació integrada per al desenvolupament de la unitat d'execució carrer Albufera del terme de Beniparrell, que inclou memòria del programa, pla de reforma interior de millora i documentació parcial del projecte d'urbanització, a l'empara del que preveu l'article 46, 48, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de l'esmentada Llei, escau sotmetre aquest programa, amb tota la documentació annexa, a informació pública durant el termini de 20 dies hàbils comptats des de l'endemà de la publicació d'aquest anunci al Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualsevol al·legacions que els convinguen segons dret, i també altres alternatives tècniques de Programa i, si escau, proposicions jurídiques i econòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en la Notaria de Santiago Mompó Gimeno, sítia a la plaça del Mercat Vell nº 1-5ª, de Silla, en horari d'atenció al públic de dilluns a divendres de 10.00 a 14.00 i dimarts i dijous de 17.00 a 19.00. Així mateix, durant els deu primers dies, es podrà sol·licitar una pròrroga del termini en els termes i condicions assenyalades en l'article 46.4 de la esmentada Llei.
  
Igualment es fa constar que qualsevol podrà comparèixer en aquesta Notaria per tal d'obtindre còpia de l'acta de protocol·lització del projecte i documents que s'hi acompanyen, o sol·licitar-ne l'exhibició.
  
L'esmentada documentació, així com l'expedient administratiu, també podran ser consultats a l'Ajuntament de Beniparrell, registre d'entrada 3010 de data 24 de novembre de 2003, els dies hàbils en horari d'atenció al públic. Les al·legacions en relació al Programa que en tot cas es formulen, es presentaran davant el Registre General de l'Ajuntament de Beniparrell, els dies hàbils d'atenció al públic.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions jurídiques i econòmiques comença el següent dia hàbil a la finalització del termini de 20 dies hàbils abans indicat. Durant aquest termini es podran formular les proposicions de referència davant el Registre General de l'Ajuntament de Beniparrell.
  
Finalitzat aquest segon termini, el següent dia hàbil, excepte si és dissabte, cas en que haurà d'entendre's dia hàbil immediatament posterior, tindrà lloc l'acte d'obertura de pliques a l'Ajuntament de Beniparrell. Al llarg dels deu dies següents a l'obertura de les pliques, podran ser objecte de consulta i al·legacions totes les actuacions de l'expedient.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Publiques i del Procediment Administratiu Comú, serveix així mateix d'avís als titulars de les parcel·les que puguen resultar desconeguts o amb domicili insuficient per a poder practicar l'avís.